Posledných 12 bodov programu zostáva poslancom prerokovať na 29. schôdzi národnej rady, ktorá dnes pokračuje deviatym dňom.
Zdroj obrázku: Internet
Posledných 12 bodov programu zostáva poslancom prerokovať na 29. schôdzi národnej rady, ktorá dnes pokračuje deviatym dňom. Rokovanie odštartuje Správa o plnení úloh Vojenského spravodajstva za rok 2012, ktorú zákonodarcovia prediskutujú vo vyhradenom režime, teda za zatvorenými dverami, bez prítomnosti verejnosti. Dá sa očakávať búrlivá diskusia, keďže Vojenské spravodajstvo počas roka čelilo podozreniam z tunelovania vlastnými vedúcimi zamestnancami.
Rokovanie bude pokračovať novelou vysokoškolského zákona, ktorou poslanci za KDH Pavol Abrhan
, Martin Fronc
, Monika Gibalová
a Pavol Hrušovský
navrhujú možnosť poskytnúť sociálne štipendium aj slovenským študentom zo sociálne slabších rodín študujúcim v zahraničí.
Odstrániť svojvôľu ministerstva školstva pri prideľovaní finančných prostriedkov pre asistentov učiteľa a vniesť do tejto oblasti právnu istotu a nárokovateľnosť navrhuje v novele zákona o financovaní základných a stredných škôl nezaradená poslankyňa Jana Žitňanská
. Poslankyňa pripomína, že minister financií Peter Kažimír
počas rozpravy k návrhu rozpočtu na rok 2014 v reakcii na jej pozmeňujúce návrhy navršujúce rozpočet ministerstva školstva na asistentov učiteľa dal verejný prísľub, že každé dieťa, na ktoré zriaďovateľ školy požiada ministerstvo školstva o finančné prostriedky na asistenta učiteľa, ich dostane. "Navrhujeme preto tento verejný prísľub premietnuť aj do príslušného zákona, aby prostriedky na financovanie asistenta učiteľa boli nárokovateľné,"
uviedla Žitňanská
.
Prezident by mal zarábať toľko, čo predseda vlády, predseda vlády by mal, naopak, poberať plat, ktorý teraz prináleží hlave štátu. V novele zákona o platových pomeroch niektorých ústavných činiteľov to navrhuje poslanec za OĽaNO Igor Matovič
. "Takéto opatrenie nebude mať žiaden vplyv na rozpočet verejnej správy, avšak na druhej strane zabezpečí, že predseda vlády bude odmeňovaný adekvátne za svoju prácu a nebude odkázaný na prijímanie pochybných darov v podobe napríklad luxusných hodiniek v hodnote niekoľko desiatok tisíc, či pochybné zháňanie peňazí "vlastnou hlavou"
. Stav, keď je predseda vlády odkázaný na takéto pochybné financovanie svojich vlastných potrieb, vytvára negatívny obraz o samotnej Slovenskej republike a v nezanedbateľnom rozsahu vytvára výrazné korupčné prostredie priamo pri najvyšších predstaviteľoch štátu,"
argumentuje Matovič
.